CELEX: C2006/326/96
Language: el
Date: 2006-12-30 00:00:00
Title: Υπόθεση C-466/06: Αίτηση για την έκδοση προδικαστικής αποφάσεως, την οποία υπέβαλε το Tribunal de grande instance de Nanterre στις 21Νοεμβρίου 2006 — Société Roquette Frères SA κατά Direction générale des douanes et des droits indirects και Recette principale de Gennevilliers de la Direction générale des douanes et des droits indirects

30.12.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 326/47
            
         Αίτηση για την έκδοση προδικαστικής αποφάσεως, την οποία υπέβαλε το Tribunal de grande instance de Nanterre στις 21Νοεμβρίου 2006 — Société Roquette Frères SA κατά Direction générale des douanes et des droits indirects και Recette principale de Gennevilliers de la Direction générale des douanes et des droits indirects
   (Υπόθεση C-466/06)
   (2006/C 326/96)
   Γλώσσα διαδικασίας: η γαλλική
   Αιτούν δικαστήριο
   Tribunal de grande instance de Nanterre.
   Διάδικοι στην υπόθεση της κύριας δίκης
   
      Προσφεύγουσα: Société Roquette Frères SA.
   
      Καθής: Direction générale des douanes et des droits indirects και Recette principale de Gennevilliers de la Direction générale des douanes et des droits indirects.
   Προδικαστικά ερωτήματα
   
               1)
            
            
               Είναι έγκυρα το σημείο 2 του άρθρου 24 του κανονισμού 1785/8 (1), το σημείο 3 του άρθρου 27 του κανονισμού 2038/1999 (2), το άρθρο 1 του κανονισμού 2073/2000 (3), το σημείο 2 του άρθρου [1] του κανονισμού 1745/2002 (4) και το άρθρο 1 του κανονισμού 1739/2003 (5), καθόσον ορίζουν τα ανώτατα όρια βασικών ποσοτήτων παραγωγής ισογλυκόζης για την μητροπολιτική Γαλλία χωρίς να λαμβάνουν υπόψη την παραχθείσα σ' αυτό το κράτος μέλος μεταξύ 1ης Νοεμβρίου 1978 και 30ής Απριλίου 1979 ποσότητα ισογλυκόζης που χρησιμοποιήθηκε, ως ενδιάμεσο προϊόν, για την παραγωγή άλλων προϊόντων προς πώληση;
            
         
               2)
            
            
               Επικουρικώς και σε περίπτωση αρνητικής απαντήσεως στο πρώτο ερώτημα:
               «Είναι ανίσχυροι οι κανονισμοί 1443/82 (6) και 314/2002 (7) της Επιτροπής με βάση, αντιστοίχως, το άρθρο 33 του κανονισμού 2038/1999 και το άρθρο 15 του κανονισμού 1260/2001 του Συμβουλίου, περί κοινής οργάνωσης αγοράς στον τομέα της ζάχαρης (8) και με βάση τις αρχές της αναλογικότητας και της απαγορεύσεως των διακρίσεων, καθόσον δεν προβλέπουν, για τον υπολογισμό της εισφοράς στην παραγωγή, την εξαίρεση από την ανάγκη χρηματοδοτήσεως εκείνων των ποσοτήτων ζάχαρης που περιέχονται σε εξαγόμενα μεταποιημένα προϊόντα χωρίς καταβολή επιστροφής [λόγω εξαγωγής];»
            
         
      (1)  Κανονισμός (ΕΟΚ) 1785/81 του Συμβουλίου της 30ής Ιουνίου 1981, περί κοινής οργάνωσης αγοράς στον τομέα της ζάχαρης (EE L 177, σ. 4).
   
      (2)  Κανονισμός (ΕΚ) 2038/1999 του Συμβουλίου, της 13ης Σεπτεμβρίου 1999, για την κοινή οργάνωση της αγοράς στον τομέα της ζάχαρης (EE L 252, σ. 1).
   
      (3)  Κανονισμός (ΕΚ) 2073/2000 της Επιτροπής, της 29ης Σεπτεμβρίου 2000, για τη μείωση στον τομέα της ζάχαρης της εγγυημένης ποσότητας στο πλαίσιο του καθεστώτος των ποσοστώσεων παραγωγής και των αναμενόμενων μεγίστων αναγκών εφοδιασμού των επιχειρήσεων ραφιναρίσματος στο πλαίσιο των προτιμησιακών καθεστώτων εισαγωγής, για την περίοδο εμπορίας 2000/2001 (ΕΕ L 246, σ. 38).
   
      (4)  Κανονισμός (ΕΚ) 1745/2002 της Επιτροπής, της 30ής Σεπτεμβρίου 2002, για τη μείωση, στον τομέα της ζάχαρης, της εγγυημένης ποσότητας στο πλαίσιο του καθεστώτος των ποσοστώσεων παραγωγής και των αναμενόμενων μέγιστων αναγκών εφοδιασμού των επιχειρήσεων ραφιναρίσματος στο πλαίσιο των προτιμησιακών καθεστώτων εισαγωγής, για την περίοδο εμπορίας 2002/03 (EE L 263, σ. 31).
   
      (5)  Κανονισμός (ΕΚ) 1739/2003 της Επιτροπής, της 30ής Σεπτεμβρίου 2003, για τη μείωση, στον τομέα της ζάχαρης, της εγγυημένης ποσότητας στο πλαίσιο του καθεστώτος των ποσοστώσεων παραγωγής και των αναμενόμενων μεγίστων αναγκών εφοδιασμού των επιχειρήσεων ραφιναρίσματος στο πλαίσιο των προτιμησιακών καθεστώτων εισαγωγής, για την περίοδο εμπορίας 2003/04 (EE L 249, σ. 38).
   
      (6)  Κανονισμός (EOK) 1443/82 της Επιτροπής της 8ης Ιουνίου 1982 για τη θέσπιση των λεπτομερειών εφαρμογής του καθεστώτος ποσοστώσεων στον τομέα της ζάχαρης (EE L 158, σ. 17).
   
      (7)  Κανονισμός (ΕΚ) 314/2002 της Επιτροπής, της 20ής Φεβρουαρίου 2002, για τη θέσπιση των λεπτομερειών εφαρμογής του καθεστώτος των ποσοστώσεων στον τομέα της ζάχαρης (EE L 50, σ. 40).
   
      (8)  Κανονισμός (ΕΚ) 1260/2001 του Συμβουλίου, της 19ης Ιουνίου 2001, για την κοινή οργάνωση των αγορών στον τομέα της ζάχαρης (EE L 178, σ. 1).